Екипът за управление на Проект №BG05M2OP001-2.016-0025 „Създаване на мултидисциплинарна образователна среда за развитие на кадри с интегрални компетентности в областта на биомедицината и здравеопазването“ („Проекта“), финансиран от Оперативна програма „Наука и образование за интелигентен растеж“, съфинансирана от Европейския съюз чрез Европейския социален фонд

**ОБЯВЯВА**

Процедура за подбор на студенти/докторанти за участие в курсове в рамките на магистърските програми „Изкуствен интелект в биомедицината“ и „Изкуствен интелект в здравеопазването“, разработени по проект „Създаване на мултидисциплинарна образователна среда за развитие на кадри с интегрални компетентности в областта на биомедицината и здравеопазването“, преподавани, вкл. чрез дигитално образователно съдържание (в Blackboard) на английски език.

Участието в курсовете е предвидено за студенти/докторанти, които се обучават в професионално направление 4.6 "Информатика и компютърни науки" на Варненски свободен университет „Черноризец Храбър“.

Възможните курсове, в които студентите могат да се запишат за участие са:

Магистърска програма „Изкуствен интелект в биомедицината“:

1. Coding and Computing (for Life Sciences) / Компютърно кодиране и програмиране в науките за живота

2. Biological and Medical Data Processing/ Обработка на биологични и медицински данни

3. Прогностично моделиране/Predictive modelling

Магистърска програма „Изкуствен интелект в здравеопазването“:

1. Data Analysis and Visualization / Анализ и визуализация на данни

2. Computer Vision / Компютърно зрение

3. 3D Modeling and Printing / 3Д Моделиране и принтиране

*Изисквания към кандидатите:*

* Да са студенти/докторанти в професионално направление 4.6 "Информатика и компютърни науки" от Варненски свободен университет „Черноризец Храбър“;
* Да са студенти, които имат минимален среден успех от предходна учебна година „Добър“ /да са докторанти, които имат минимален среден успех от дипломата за висше образование „добър“ (ще се проверява служебно при получаване на заявленията);
* Да владеят английски език – най-малко ниво B1 по Европейската езикова рамка;

*Необходими документи:*

1. [Заявление](https://www.vfu.bg/assets/userfiles/projects/32/18-12-23/%D0%97%D0%B0%D1%8F%D0%B2%D0%BB%D0%B5%D0%BD%D0%B8%D0%B5%20%D0%92%D0%A1%D0%A3-%D0%BA%D1%83%D1%80%D1%81%D0%BE%D0%B2%D0%B5.docx) до Ръководителя на проекта за участие в конкурса по образец на проекта;

2. Копие от документ за владеене на английски език (в случай че кандидатът не разполага с такъв документ, нивото на владеене на чуждия език се декларира в заявлението за кандидатстване).

*Класиране на кандидатите:*

До участие в класиране се допускат само кандидатите, които отговарят на следните изисквания - да са студенти/докторанти в професионално направление 4.6 "Информатика и компютърни науки" на Варненски свободен университет „Черноризец Храбър“; да са студенти, които имат минимален среден успех от предходна учебна година „Добър“/ да са докторанти, които имат минимален среден успех от дипломата за висше образование „добър“; да владеят английски език – най-малко ниво B1 по Европейската езикова рамка.

*Място и срок за подаване на документите за участие в подбора:*

Документите за участие в конкурса се подават и завеждат в отдел „Международна дейност и проекти“ на Варненски свободен университет „Черноризец Храбър“, с адрес: гр. Варна, к.к. Чайка, ул. “Янко Славчев“ №84 всеки работен ден от 8:30 часа до 16:00 ч. или електронно на имейл vfu-projects@vfu.bg в срок до 21.12.2023 г.

Разглеждат се само документите, постъпили в „Международна дейност и проекти“ на Варненски свободен университет „Черноризец Храбър“ или на посочения имейл до изтичане на посочените срокове, независимо от начина на тяхното подаване.

*Всички съобщения във връзка с провеждане на конкурсната процедура, както и образците на документите се обявяват на страницата на МУ-Варна и на страницата на проекта.*